Aanhangers wêreldwyd ondersteun Oscar | Nuus24
Aanhangers wêreldwyd ondersteun Oscar
Pistorius: Uitlek van inligting ondersoek
Tropika Island lok baie kykers ná skietdood
Johannesburg – Die atleet Oscar Pistorius het oorweldigende ondersteuning van aanhangers ontvang sedert hy verlede week in hegtenis geneem is, het sy agent Sondag gesê.Pistorius is steeds in aanhouding en word van die moord op die model Reeva Steenkamp aangekla.Peet van Zyl het kort ná sy besoek aan Pistorius by die Brooklyn-polisiekantoor gesê "baie aanhangers" het hul goeie wense aan die ster-atleet gestuur. Van Zyl het gesê aanhangers van oor die wêreld heen het boodskappe gestuur.Van Zyl het Pistorius besoek om sy atletiekloopbaan te bespreek en wou nie kommentaar lewer oor die geestes- en emosionele toestand van die 26-jarige atleet nie.Pistorius het Vrydag in trane uitgebars in 'n volgepakte hof nadat hy van die moord op Steenkamp aangekla is. Steenkamp is vroeg Donderdagoggend verskeie kere in sy huis geskiet."Ek gaan in die stadium nie kommentaar lewer op enigiets wat nie verband hou met sy atletiekloopbaan nie," het Van Zyl aan joernaliste gesê.Hy het Steenkamp se dood as tragies beskryf en sê hy het Pistorius as 'n vriend en 'n agent besoek.Die staat het aangevoer dat dit moord met voorbedagte rade was. Indien hy skuldig bevind word, kan hy tot lewenslange tronkstraf gevonnis word.Van Zyl sê hy het aanvanklik twee wedlope in Australië gekanselleer, wat die atleet se seisoen sou afskop. Hy was besig om vir die wêreldkampioenskappe in Moskou, Rusland, voor te berei.– Volg Nuus24 op Twitter